De Geer
Store norske leksikon,Historie,Historiske hjelpevitenskaper,Slektsforskning og genealogi,Utenlandske slekter
De Geer er en svensk adelsslekt av vallonsk (belgisk) opprinnelse, kjent siden 1191. Slekten kom til Sverige med brukseier Louis De Geer (1587–1652), som kjøpte mange godser og flere jernverk, blant annet Finspång i Östergötland og Leufsta (Lövsta) i Uppland, og ble naturalisert som svensk adelsmann i 1641.
Louis De Geer (1587–1652) var far til assessor Louis De Geer (1622–1695) og brukseier Jean De Geer (1632–1696). Førstnevnte var far til Jean Jacques De Geer (død 1738), som igjen var far til overintendant Louis De Geer (1705–1758), kannik i Utrecht Jean Jacques De Geer (1714–1781) og entomologen Charles De Geer (1720–1778). Overintendant Louis De Geer var far til overkammerherre Jean Jacques De Geer (1737–1809), som i 1797 ble utnevnt til friherre, og ble stamfar til den friherrelige slekten De Geer af Finspång. Han var farfar til politikeren Louis Gerard friherre De Geer (1818–1896), som igjen var far til politikeren Gerard Louis friherre De Geer (1854–1935) og geologen Gerard Jakob friherre De Geer (1858–1943). En brorsønn sønn av Louis Gerard De Geer var forfatteren Louis Fabian Gerard De Geer (1888–1954).Kannik Jean Jacques De Geer ble stamfar for en nederlandsk gren av slekten. Til denne hører blant andre Dirk-Jan De Geer (1870–1960), som var nederlandsk statsminister i periodene 1926–1929 og 1939–1940.Charles De Geer (1720–1778), som i 1773 fikk tittelen friherre De Geer af Leufsta, var far til Charles friherre De Geer (1747–1805) og Emanuel friherre De Geer (1748–1803). Sønn av den førstnevnte var den sønneløse øverste kammerjunker Carl De greve Geer (1781–1861), en av Sveriges største godseiere, som i 1818 ble utnevnt til greve. Friherretittelen bæres i dag av etterkommerne etter Emanuel friherre De Geer, som skriver seg de Geer, og som fortsatt besitter store godser i Uppland.Jean De Geer (1632–1696) var far til landshøvding Otto Wilhelm De Geer (1710–1769), som i 1766 fikk tittelen friherre De Geer af Tervik. Hans sønn geheimeråd Robert Wilhelm greve De Geer af Tervik (1750–1820) ble finsk greve i 1809. Denne slektsgrenen døde ut i 1855.Fra Jean De Geer stammer også den ennå levende adelige linjen. Les mer i Store norske leksikon adel Finspång jernbruk Finspång slott Lövsta Sveriges historie